**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Nepieciešamība nodrošināt papildu valsts budžeta līdzekļu piešķiršanu augstskolām un koledžām, kuras saņem snieguma finansējumu no Izglītības un zinātnes ministrijas 2017.gada budžeta apakšprogrammas 03.03.00 “Zinātniskās darbības attīstība augstskolās un koledžās”.
2. Nepieciešamība nodrošināt naudas balvu piešķiršanu par izciliem sasniegumiem sportā 2017.gadā.
3. Likuma “Par valsts budžetu 2017.gadam” 30.panta 1. un 10.punkts un 31.panta 5.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Snieguma finansējuma piešķiršanu Izglītības un zinātes ministrija (turpmāk – IZM) uzsāka 2015.gadā, ieviešot jaunu augstākās izglītības finansēšanas modeli, pamatojoties uz Ministru kabineta 2014.gada 10.novembra sēdē nolemto. Finansējums tiek piešķirts jaunās budžeta apakšprogrammas 03.03.00 “Zinātniskās darbības attīstība augstskolās un koledžās” (turpmāk – 03.03.00 apakšprogrammas) ietvaros. Finansējuma apmērs 03.03.00 apakšprogrammā 2015.gadā veidoja 5 500 000 EUR, 2016.gadā – 6 500 000 EUR, 2017.gadā – 6 500 000 EUR. Atbilstoši Ministru kabineta lēmumam apakšprogrammas 03.03.00 “Zinātniskās darbības attīstība augstskolās un koledžās” līdzekļi veido jaunā augstākās izglītības finansēšanas modeļa otro pīlāru, kura finansējums tiek piešķirts augstskolām par pētniecībā balstītas augstākās izglītības īstenošanas rezultatīvajiem rādītājiem, snieguma finansējumu novirzot tām augstskolām un koledžām, kas tiek finansētas no valsts budžeta saskaņā ar Ministru kabineta 2006.gada 12.decembra noteikumiem Nr.994 “Kārtība, kādā augstskolas un koledžas tiek finansētas no valsts budžeta līdzekļiem” (turpmāk – noteikumi). IZM 2015.gada 29.jūnija konceptuālais ziņojums „Jauna augstākās izglītības finansēšanas modeļa ieviešana Latvijā” (turpmāk – ziņojums) paredzēja šāda finansēšanas komponenta izveidi, pamatojoties uz Pasaules Bankas 2014.gadā veikto pētījumu, kura mērķis bija izvērtēt Latvijas augstākās izglītības finansēšanas sistēmu un sniegt priekšlikumus jauna augstākās izglītības finansēšanas modeļa izstrādei un ieviešanai. Ziņojuma ietvaros tika izvirzīti arī trīs scenāriji augstākās izglītības finansēšanas reformas ieviešanai atkarībā no nozarei paredzētā finansējuma:A. Zināšanu sabiedrības attīstības scenārijs (*Knowledge Society Model*); B. Ierobežotas izaugsmes scenārijs (*Limited Expansion Model*); C. Nepietiekamības scenārijs (*Scarcity Model).* Visi šie scenāriji paredz izveidot 2.pīlāra finansēšanas kritērijus, kuru loma augstskolu kopējā finansēšanas modelī pakāpeniski tiek palielināta, pamazām pārsniedzot 10 % no 1.pīlāram (studiju vietām) pieejamā finansējuma. Šāda proporcija tika ieteikta no Pasaules bankas ekspertu puses, lai nodrošinātu to, ka snieguma finansējums ir pietiekami nozīmīgs finansēšanas komponents kopējā augstākās izglītības finansēšanas sistēmā, tādējādi veicinot augstskolu pētnieciskās darbības līdzsvarotu attīstību, savstarpēju konkurenci un tiekšanos uz izcilību. 2015.gadā snieguma finansējums IZM, Veselības ministrijas, Zemkopības ministrijas un Kultūras ministrijas augstskolām kopumā tika piešķirts 6,6 % apmērā no 1.pīlāra finansējuma, 2016.gadā jau 8,2 % apmērā (pateicoties lielākam paredzētajam apjomam budžeta programmā un apropriācijas pārdales rezultātā piešķirtajam papildu finansējumam 2016.gada beigās). 2017.gadā savukārt snieguma finansējums pagaidām veido tikai 7,3 % no 1.pīlāra finansējuma dēļ studiju finansējuma pieauguma (ir palielinātas studiju vietas bāzes izmaksas saistībā ar akadēmiskā personāla zemākās mēneša darba algas likmes pieaugumu 10 % apmērā 2017.gadā, atbilstoši Ministru kabineta 2016.gada 5.jūlija noteikumiem Nr. 445 “Pedagogu darba samaksas noteikumi”). Tādējādi, pateicoties rīkojuma projektā paredzētajai apropriācijas pārdalei, būs iespējams nodrošināt snieguma finansējumu 2017.gadā 8,5 % apmērā no 1.pīlāra finansējuma, izvairoties no situācijas, kurā snieguma komponenta loma kopējā augstākās finansēšanas sistēmā samazinās, pretēji ziņojumā piedāvātajam pakāpeniskajam pieaugumam. Snieguma finansējuma piešķiršanas kritēriji ir: jauno zinātnieku skaits, kas tiek nodarbināti augstskolās, augstskolu piesaistītais starptautiskais pētniecības finansējums, nozares pasūtīto projektu un līgumpētījumu finansējums, pašvaldību finansējums, kā arī radošo projektu finansējums. Snieguma finansējuma aprēķinam augstskolu iesniegtus datus revidē IZM piesaistītie neatkarīgie auditori. Līdzšinējie rezultāti liecina, ka noteikumos definētie kritēriji stimulē pozitīvu attīstību augstskolās un politikas mērķu sasniegšanu. Ir pieaugusi jauno zinātnieku nodarbinātība pētniecības projektos augstskolās, to skaitam pilna laika ekvivalenta izteiksmē palielinoties no 306,6 uz 397,2 starp 2014. un 2015.gadu, kamēr 2016.gadā šis rādītājs ir nedaudz samazinājies uz 390,4, taču joprojām būtiski pārsniedz 2014. gada rādītāju. Iemesls samazinājumam 2016.gadā ir galvenokārt saistīts ar kopējo zinātnes finansējuma samazinājumu no 0,62% uz 0,44 % no IKP. Ja apskata augstskolu jauno zinātnieku nodarbinātības īpatsvaru no kopējā zinātniskā personāla skaita valsts zinātniskajās institūcijās (pilna laika ekvivalentā), tad šis rādītājs ir būtiski pieaudzis no 8,2 % 2014.gadā uz 11,0 % 2015.gadā un līdz 12,4 % 2016.gadā. Tas liecina, ka esošie snieguma finansējuma stimuli ievērojami sekmē zinātniskā personāla atjaunošanos augstskolās. Novērtēt snieguma finansējuma ietekmi uz starptautisko pētniecības projektu un līgumpētījumu apjomu pagaidām ir pāragri, taču snieguma finansējumam ir ļoti būtiska ietekme uz pašvaldību vai to uzņēmumu iesaisti pētniecības finansēšanā. Ja 2014.gadā tikai 2 augstskolu pētniecība ir tikusi finansēta no pašvaldību vai to uzņēmumu puses vairāk nekā 50 000 EUR apmērā, tad 2016.gadā jau ir 4 šādas augstskolas, kas liecina par būtiski pieaugošu aktivitāti sadarbībā ar pašvaldībām. Veicot citu IZM budžeta apakšprogrammu analīzi (faktisko līdzekļu izlietojumu, kā arī prognozējot attiecīgajā apakšprogrammā paredzēto mērķu sasniegšanai nepieciešamo līdzekļu apmēru līdz 2017.gada 31.decembrim), konstatēts, ka iepriekš minētajām vajadzībām līdzekļus 794 609 EUR ir iespējams pārdalīt no četrām IZM budžeta apakšprogrammām:1. Apakšprogrammā 01.07.00 “Dotācija brīvpusdienu nodrošināšanai 1., 2., 3. un 4. klases izglītojamiem” samazināti līdzekļi 518 925 EUR apmērā. 2017.gadā faktiskais finansējuma izlietojums brīvpusdienu nodrošināšanai ir mazāks salīdzinājumā ar plānoto. Finansējuma atlikums izveidojies, jo izglītojamo skaits 1.septembrī 1.-4.klasēs faktiski bija mazāks nekā statistiski prognozētais. Finansējuma pārdale neietekmēs apakšprogrammā paredzēto pamatmērķu nodrošināšanu 2017.gadā (aprēķins pielikumā);
2. Apakšprogrammā 01.11.00 “Pedagogu profesionālās kompetences pilnveidošana” samazināti līdzekļi 93 184 EUR apmērā. Finansējuma atlikums izveidojies, ņemot vērā iepirkumu rezultātus par A un B programmu realizāciju (faktiski apmācīto grupu skaitu). Finansējuma pārdale neietekmēs apakšprogrammā paredzēto pamatmērķu nodrošināšanu 2017.gadā;
3. Apakšprogrammā 03.01.00 “Augstskolas” samazināti līdzekļi 2 000 EUR apmērā, kas tika paredzēti neatkarīgo revidentu piesaistei, kam pēc īstenotās iepirkumu procedūras faktiski nepieciešamais finansējums bija mazāks par gada sākumā rezervēto;
4. Apakšprogrammā 03.04.00 “Studējošo un studiju kreditēšana” samazināti līdzekļi 180 500 EUR apmērā. Pazeminoties EURIBOR likmei un noslēgto kredītu līgumu skaitam pret budžetā paredzēto, 2017.gadā izveidojusies ekonomija procentu izdevumos 133 000 EUR. Finansējuma ietaupījums 2017.gadā 47 500 EUR apmērā izveidojies samazinoties tiesu izdevumiem, jo atlikušo parādnieku parādi ir mazāki nekā iepriekšējos gados un vairāk tika iesniegti pieteikumi tiesā brīdinājuma kārtībā, kur valsts nodeva ir 2%, nevis 15% no parāda summas, ja pieteikumi tiktu iesniegti parastajā kārtībā. Bankas nav sniegušas prasības pieteikumus parādu piedziņai tiesā. Finansējuma pārdale neietekmēs apakšprogrammā paredzēto pamatmērķu nodrošināšanu 2017. gadā

 Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas par izciliem sasniegumiem sportā (turpmāk arī – naudas balvas). Saskaņā ar Ministru kabineta 2012.gada 3.janvāra noteikumu Nr.26 “Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi) 27.punktu naudas balvu izmaksai izmantojami IZM apakšprogrammai “Balvas par izciliem sasniegumiem sportā” paredzētie valsts budžeta līdzekļi un citi valsts budžeta līdzekļi, ja par to pieņemts attiecīgs lēmums atbilstoši Likumam par budžetu un finanšu vadību. 2017.gada IZM budžeta apakšprogrammā 09.08.00 “Balvas par izciliem sasniegumiem sportā” paredzēti 42 686 EUR, kas ir nepietiekami, lai nodrošinātu naudas balvu piešķiršanu par sasniegumiem vismaz pasaules un Eiropas čempionātos, kā arī pasaules kausa kopvērtējumā olimpisko sporta veidu olimpiskajās disciplīnās un paralimpisko sporta veidu paralimpiskajās disciplīnās (sporta veidos un disciplīnās, kuri iekļauti tuvāko Olimpisko/Paralimpisko spēļu programmā). Veicot IZM budžeta apakšprogrammu analīzi (faktisko līdzekļu izlietojumu, kā arī prognozējot attiecīgajā apakšprogrammā paredzēto mērķu sasniegšanai nepieciešamo līdzekļu apmēru līdz 2017.gada 31.decembrim), konstatēts, ka iepriekš minētajām vajadzībām līdzekļus ir iespējams pārdalīt divām IZM budžeta apakšprogrammām no šādiem mērķiem paredzētā finansējuma:1. Apakšprogrammā 01.08.00 “Vispārējās izglītības atbalsta pasākumi” samazināti līdzekļi 273 292 EUR apmērā un apakšprogrammā 02.01.00 “Profesionālās izglītības programmu īstenošana” samazināti līdzekļi 61 780 EUR apmērā neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” piešķirtā finansējuma. Finansējuma atlikums no neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” (apstiprināts ar Ministru kabineta 2015.gada 2.decembra rīkojumu Nr.759 “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā”) piešķirtā finansējuma saistīts ar faktu, ka 2017.gada 10 mēnešos Latvijā ieradušies mazāk patvēruma meklētāju (personu, kurām nepieciešama starptautiskā aizsardzība) nekā iepriekš plānots, turklāt personām, kuras Latvijā ir ieradušās, nav bijusi nepieciešamība iepriekš prognozētā apjomā izmantot iepriekšminētajā rīcības plānā paredzētos ar izglītību saistītos pakalpojumus. Finansējuma pārdale neietekmēs minētajās apakšprogrammās plānoto pamatfunkciju īstenošana (t.sk. ar izglītības ieguvi saistīto pakalpojumu sniegšana patvēruma meklētājiem).
2. Papildus apakšprogrammā 01.08.00 “Vispārējās izglītības atbalsta pasākumi” samazināti līdzekļi 20 586 EUR. Finansējuma atlikums izveidojies, jo līdz 2017.gada 31.decembrim nav nepieciešams piešķirt līdzfinanējumu Eiropas skolai [*Piezīme*: finansējums Eiropas skolas četriem pedagogiem tiks izmantots pilnā apmērā].

 Iepriekšminētā rezultātā uz IZM 2017.gada budžeta apakšprogrammu 09.08.00 “Balvas par izciliem sasniegumiem sportā” iespējams pārdalīt 355 658 EUR. Tādejādi šajā apakšprogrammā pieejamais finansējums (naudas balvu fonds), lai naudas balvu nodrošinātu naudas balvu piešķiršanu par izciliem sasniegumiem sportā 2017.gadā, būs 398 344 EUR. Saskaņā ar likuma “Par valsts budžetu 2017.gadam” 31.panta 5.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30.panta nosacījumus (t.sk. 30.panta 1.punkta nosacījumu, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma; kā arī 30.panta 10.punkta nosacījumu, ka nav pieļaujama apropriācijas pārdale citiem mērķiem no jaunajām politikas iniciatīvām 2015.–2017. gadam piešķirtā finansējuma, neatliekamajiem pasākumiem 2016.–2018. gadam un jaunajām politikas iniciatīvām un citiem prioritārajiem pasākumiem 2017.–2019. gadam piešķirtā finansējuma). Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali. Ievērojot minēto, IZM ir izstrādājusi Ministru kabineta rīkojuma projektu “Par apropriācijas pārdali” (turpmāk – Ministru kabineta rīkojuma projekts), kurš paredz:1. atbalstīt apropriācijas pārdali no IZM 2017.gada budžeta apakšprogrammas 01.07.00 “Dotācija brīvpusdienu nodrošināšanai 1., 2., 3. un 4. klases izglītojamiem” 518 925 EUR apmērā, apakšprogrammas 01.11.00 “Pedagogu profesionālās kompetences pilnveidošana” 93 184 EUR apmērā, apakšprogrammas 03.01.00 “Augstskolas” 2 000 *EUR* apmērā un apakšprogrammas 03.04.00 “Studējošo un studiju kreditēšana” 180 500 EUR apmērā uz IZM 2017.gada budžeta apakšprogrammu 03.03.00 “Zinātniskās darbības attīstība augstskolās un koledžās” 794 609 EUR apmērā, lai nodrošinātu pētniecībā balstītas augstākās izglītības attīstību, cilvēkresursu ataudzi pētniecībā, pētniecības veiktspēju, starptautisko konkurētspēju un sasaisti ar nozares vajadzībām;
2. atbalstīt apropriācijas pārdali no IZM 2017.gada budžeta apakšprogrammā 01.08.00 “Vispārējās izglītības atbalsta pasākumi” 273 292 EUR apmērā un apakšprogrammā 02.01.00 “Profesionālās izglītības programmu īstenošana” 61 780 EUR apmērā neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” piešķirtā finansējuma, kā arī no apakšprogrammā 01.08.00 “Vispārējās izglītības atbalsta pasākumi” Eiropas skolai paredzētā līdzfinansējuma 20 586 EUR apmērā uz IZM 2017.gada budžeta apakšprogrammu 09.08.00 “Balvas par izciliem sasniegumiem sportā” 355 658 EUR apmērā, lai nodrošinātu naudas balvu piešķiršanu par izciliem sasniegumiem sportā 2017.gadā;
3. uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši rīkojuma 1. un 2.punktam;
4. uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. un 2.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.
 |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. |
| 4. | Cita informācija | Ministru kabineta rīkojuma projekts tiešā veidā attiecas uz augstākās izglītības un zinātnes politiku kā arī uz tūrisma, sporta un brīvā laika politiku (sporta politika). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.gads** | **2019.gads** | **2020.gads** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** | **izmaiņas, salīdzinot ar kārtējo (2017) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | X | 0 | 0 | 0 | 0 |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Ņemot vērā to, ka jautājums ir saistīts ar līdzekļu iekšējo pārdali IZM budžeta ietvaros, iekšējās pārdales rezultātā IZM 2017.gada izdevumi nemainās. Izdevumi IZM 2017.gada budžeta apakšprogrammā 01.07.00 “Dotācija brīvpusdienu nodrošināšanai 1.,2.,3. un 4. klases izglītojamiem” samazināsies par 518 925 EUR, izdevumi apakšprogrammā 01.11.00 “Pedagogu profesionālās kompetences pilnveidošana” samazināsies par 93 184 EUR, izdevumi apakšprogrammā 03.01.00 “Augstskolas” samazināsies par 2 000 *EUR* un izdevumi apakšprogrammā 03.04.00 “Studējošo un studiju kreditēšana” samazināsies par 180 500 EUR (kopā izdevumi samazināsies par 794 609 EUR), savukārt proporcionāli (par 794 609 EUR) palielināsies izdevumi IZM 2017.gada budžeta apakšprogrammā 03.03.00 “Zinātniskās darbības attīstība augstskolās un koledžās”. Izdevumi IZM 2017.gada budžeta apakšprogrammā 01.08.00 “Vispārējās izglītības atbalsta pasākumi” samazināsies par 293 878 EUR, kā arī izdevumi apakšprogrammā 02.01.00 “Profesionālās izglītības programmu īstenošana” samazināsies par 61 780 EUR (kopā izdevumi samazināsies par 355 658 EUR), savukārt proporcionāli (par 355 658 EUR) palielināsies izdevumi IZM 2017.gada budžeta apakšprogrammā 09.08.00 “Balvas par izciliem sasniegumiem sportā”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informāciju par apropriācijas izmaiņām likuma par valsts budžetu attiecīgajam gadam pielikumā “Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) IZM iesniegs Finanšu ministrijā pēc Ministru kabineta rīkojuma pieņemšanas Ministru kabinetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Izglītības un zinātnes ministrs K.Šadurskis

Vizē:

Valsts sekretāre L.Lejiņa

28.11.2017 11:00

2289

Paiders, 67047936, janis.paiders@izm.gov.lv

Severs 67047935, edgars.severs@izm.gov.lv